Diari Oficial de la Generalitat Valenciana


Sumari del DOGV 6258, del 03-05-2010 (2010/4476)

Informació pública de la memòria de retaxació de càrregues, modificació puntual del pla parcial i projecte d'urbanització modificat de la unitat d'execució 2, del sector 09 SU I, de Castelló de la Plana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4476


Data del document
:   30-04-2010

Organisme emissor
:   Parque Industrial Accessosur, SA

Tipus de document
:   Anunci

Descriptors 

:   * Castelló de la Plana
    * pla d'urbanisme
    * empresa privada

Informació pública de la memòria de retaxació de càrregues, modificació puntual del pla parcial i projecte d'urbanització modificat de la unitat d'execució 2, del sector 09 SU I, de Castelló de la Plana. [2010/4476]  
La mercantil Parque Industrial Accessosur, SL, en la seua qualitat d'agent urbanitzador, ha formulat una memòria de retaxació de càrregues, modificació puntual del pla parcial i projecte d'urbanització modificat de la unitat d'execució 2, del sector 09 SU I, de Castelló de la Plana, a l'empara del que preveuen els articles 90, 153 i 168 de la Llei 16/2005, de 30 de desembre, de la Generalitat Valenciana, Urbanística Valenciana, i l'article 389 del Reglament d'Ordenació i Gestió Territorial i Urbanística.   
En aplicació del que establix l'article 168.3, així com el articles 90, en relació amb els articles 83.2 i 153 de la Llei Urbanística Valenciana citada, i els articles 346 i 390 del Reglament d'Ordenació i Gestió Territorial i Urbanística, se sotmeten els documents indicats a informació pública durant un termini d'un mes a partir de l'endemà de la publicació d'aquest anunci en el Diari Oficial de la Comunitat Valenciana, durant el qual els interessats podran consultar la documentació i formular les al·legacions que estimen convenients, i que seran presentades davant del Registre General de l'Ajuntament de Castelló de la Plana.  
Els documents esmentats han quedat protocol·litzats en la notaria de Manuel Alegre González, situada a Castelló de la Plana, al carrer Ruiz Zorrilla, número 1, 2n, per mitjà d'una acta degudament autoritzada, on podran ser consultats.  
Així mateix, es podrà consultar la documentació indicada, així com l'expedient administratiu, en l'Ajuntament de Castelló de la Plana (reg. entrada núm. 5974, de 29 de gener de 2010) els dies hàbils en horari d'atenció al públic.  
Expressament es fa constar que aquest anunci es dirigix, als efectes del compliment de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, amb domicili desconegut o insuficient per a practicar la notificació.  
Castelló de la Plana, 30 de març de 2010.- Els administradors de Parque Industrial Accessosur, SL: Fernando Alfonso Montesinos y Juan Alberto Oller Sanz.